TATA PANGIBADAH MINGGU 4 SÈPTÈMBÈR 2022 TABUH 09.00 WIIK "MANGGUL SALIB, NDHÈRÈK GUSTI" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Salib punika nélakaken momotan utawi panandhang. Panandhang ing gesang kita punika wujudipun mawerni-werni. Ananging Salib punika nélakaken panandhang ingkang kita raosaken amargi kapitadosan kita dhumateng Sang Kristus. Mila saking punika sumangga sami nunggilaken tékad kanggé tansah manggul salib lan ndhèrèk Gusti. Sumangga Sowan Gusti! Pasamuwan ngidungaken KPJ 29. SUMANGGA SOWAN GUSTI Sumangga sowan Gusti. Haléluya! Srana kidung pamuji. Haléluya! Tyang pracaya nyawiji. Haléluya! Ing tresna tulus yekti. Haléluya! (Pasrah tinampi Kitab Suci, laré-laré Sekolah Minggu tumuju sangajenging sanctuary) Pujèkna gung panggunggung. Haléluya! Kidung konjuk Hyang Agung. Haléluya! Asmané dênsuwurna. Haléluya! Wit lubèr sih setyanya. Haléluya! VOTUM PF U : Pangibadah Minggu punika lumampah ing salebeting pengaken kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Dinten punika kita lumebet ing Wulan Katekèse Liturgi. Kita kaatag kanggé ngraos-raosaaken maknaning pangibadah wonten ing gesang kita. Pangibadah dinten punika katindakaken kanthi jejer MANGGUL SALIB, NDHÈRÈK GUSTI. Waosan sepisan kapethik saking Yérémia 18:1-11, ingkang dipuntanggapi kanthi waosan Mazmur 139:1b-6, 13-18. Waosan kaping kalih kapethik saking Filipi 1:1- 21. Déné waosan Injil kapethik saking Lukas 14:25-33. (PF mandhap mimbar, mberkahi laré-laré sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké Komisi Liturgika GKJ Kabluk Semarang -- 1
batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken KPJ 59. PINUJIA TANSAH ALLAH MAMIRAH Pinujia tansah Allah Mamirah, kang gung tresna nira mring salir titah. Tyang dosa duraka sinung apura, tinebus sing pati temah basuki Luhurna, mulyakna Gusti Sang Pamarta! Luhurna, mulyakna Pangruwating dosa. Pasrah maring Allah srana pracaya, margining waluya tentrem raharja. Pinuji slaminya Allah Matresna, kang ngegungken sabar mring tyang kang nasar, nuntun mring pitobat srana sih-rahmat, mrih tyang mursid yekti sinung Roh Suci. Luhurna, mulyakna Gusti Sang Pamarta! Luhurna, mulyakna Pangruwating dosa. Pasrah maring Allah srana pracaya, margining waluya tentrem raharja. Pasamuwan Lenggah SL PL : "Kowé ana ing asta-Ku kaya lempung sing ana ing tangané kundhi." : Dhuh Gusti, kawula nyuwun pangaksami, awit asring mangkotaken manah, boten bangun turut dhumateng Paduka, kirang setya anggènipun manggul salib lan ndhèrèkaken Paduka. Pasamuwan ngidungaken KPJ 50. GUSTI MUGI MELASI Gusti mugi melasi! Gusti mugi melasi! Mugi mlasi kula! PL : Dhuh Gusti, prayoginipun kawula sami sinau saking rasul Paulus ingkang tuhu setya dhumateng Paduka sinaosa nyanggi momotan ingkang awrat. Rasul Paulus nggadhahi tékad: "Awit mungguh ing aku urip iku Sang Kristus, déné mati iku kabegjan". Ananging bab punika. kawula dèrèng Kosokwangsulipun kawula asring nilaraken salib amargi ajrih sangsara ... saged nuladha Pasamuwan ngidungaken KPJ 50. GUSTI MUGI MELASI Gusti mugi melasi! Gusti mugi melasi! Mugi mlasi kula! PL : Dhuh Gusti, kawula rumaos minangka para pendhèrèk Paduka. Ananging sejatosipun kawula dèrèng saèstu nyingkur badan kula piyambak, manggul salib lan ndhèrèkaken Paduka. Kawula taksih nengenaken pepéngInan piyambak lan nguja sengseming donya. Kawula dèrèng saged nindakaken pangibadah ingkang sejati. Mugi Gusti paring pangaksami ... Pasamuwan ngidungaken KPJ 50. GUSTI MUGI MELASI Gusti mugi melasi! Gusti mugi melasi! Mugi mlasi kula! PF : "Panjenengané wis ngluwari kita saka pangwasané pepeteng, tinuntun kanthi slamet menyang Kratoné Putrané kang kinasih. Iya merga Sang Putra mau kita padha kaparingan pangluwaran lan pangapuraning dosa-dosa kita." (Kolosé 1:13-14) Sami ngaturna panuwun awit sih rahmatipun Gusti. Komisi Liturgika GKJ Kabluk Semarang -- 2
U : PUJI SOKUR KONJUK GUSTI ALLAH Pasamuwan ngidungaken KPJ 59. PINUJIA TANSAH ALLAH MAMIRAH Pinuji tan kendhat Allah Murbèngrat, kang nunggil wah ngreksa mring kagungannya. Tyang bekti lan setya sinung nugraha, gesang langgeng nyata néng kraton swarga. Luhurna, mulyakna Gusti Sang Pamarta! Luhurna, mulyakna Pangruwating dosa. Pasrah maring Allah srana pracaya, margining waluya tentrem raharja. P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉRÉMIA 18:1-11 Pangandikané Pangéran marang aku mengkéné, "Lungaa marang omahé kundhi. Ana ing kono Aku bakal paring dhawuh marang kowé." Aku banjur mangkat lan satekané ing omahé kundhi, wongé lagi gawé grabah nganggo piranti. Yèn grabahé sing digarap mau ora kabeneran, lempungé banjur diwangun menèh digawé grabah liyané. Pangéran banjur ngandika marang aku, "Apa Aku ora wenang nindakaké ing sakersa-Ku marang bangsa Israèl kaya patrapé kundhi karo lempungé? Kowé ana ing asta-Ku kaya lempung sing ana ing tangané kundhi. Samasa Aku arep mbedhol, ngremuk, utawa numpes sawijining bangsa utawa kraton, mangka bangsa mau mratobat saka dosané, Aku bakal ora sida ndhawahaké paukuman sing arep Daktindakaké. Kosokbaliné, yèn Aku wis ngandika arep mbangun sawijining bangsa utawa kraton, mangka bangsa mau ora mbangun-turut marang Aku lan malah nglakoni piala, Aku bakal ora sida nindakaké apa sing wis Dakngandikakaké. Mulané wong-wong Yéhuda lan wong- wong Yérusalèm padha kandhanana yèn Aku wis ngrancang arep ndhawahaké paukuman marang wong-wong mau. Kandhanana supaya mratobat, marèni kelakuané sing ala; konen urip sing becik. Mekaten pangandikanipun Gusti! U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 139:1b-6, 11-18 Dhuh Allah, Paduka sampun njajagi sarta pirsa menggah kawontenan kawula. U : KAWULA LINGGIHA LAN NGADEGA, PADUKA NGUNINGANI, SENAJAN SAKING KATEBIHAN PADUKA PIRSA SAOSIKING MANAH KAWULA. SL : Kawula nyambut-damela utawi ngasoa Paduka pirsa, U : SAMUKAWIS INGKANG KAWULA TINDAKAKEN PADUKA TLITI. SL : Sebab sadèrèngipun ilat kawula kumecap, U : SEDAYA SAMPUN PADUKA UNINGANI, DHUH ALLAH! SL : Kawula Paduka apit-apit saking wingking lan saking ngajeng, U : SARTA KAWULA TANSAH KAUNGKULAN DÉNING ASTA PADUKA. Komisi Liturgika GKJ Kabluk Semarang -- 3
SL : Kawruh ingkang mekaten menika inggil sanget tumraping kawula, U : NGANTOS MBOTEN SAGED KAWULA NALAR. SL : Inggih Paduka ingkang nitahaken saben péranganing badan kawula. U : PADUKA INGKANG MANGUN KAWULA WONTEN ING GUWA-GARBANIPUN BIYUNG KAWULA. SL : Paduka kawula puji, margi enggèn kawula katitahaken élok nggumunaken. U : IBA ÉLOKIPUN SEKATHAHING PAKARYAN PADUKA, PREKAWIS MENIKA KAWULA AKENI SAÈSTU. SL : Paduka pirsa nalika balung-balung kawula kawangun, U : NALIKA KAWULA KATITAHAKEN WONTEN ING PASINGIDAN, SARTA TUWUH PRESASAT KASULAM WONTEN PANGGÈNAN INGKANG SAMAR; PADUKA PIRSA KAWULA WONTEN ING NGRIKU. SL : Paduka pirsa kawula, sadèrèngipun kawula lair, U : SARTA SAKATHAHING DINTEN-DINTEN INGKANG PINESTHI KANGGÉ KAWULA SL : sampun kacathet wonten ing Kitab Paduka; U : SADÈRÈNGIPUN KELAMPAHAN SETUNGGAL-TUNGGALA. SL : Dhuh Allah, iba angèlipun nggayuh penggalih Paduka, U : IBA KATHAHING CACAHIPUN. SL : Menawi badhé kawula wical temtu langkung kathah tinimbang wedhi. U : MENAWI KAWULA NGLILIR, KAWULA TAKSIH WONTEN ING NGARSA PADUKA. Waosan Kaping Kalih L3 : Waosan kaping kalih kapethik saking FILIPI 1:2-21 Layangku wong loro, Paulus lan Timotius, para abdiné Sang Kristus, tumekaa marang sakèhing umaté Allah sing padha manggon ing kutha Filipi, yakuwi para sedulur ing patunggilané Sang Kristus Yésus. Uga tumekaa marang para panuntuning pasamuwan sarta para pembantuning pasamuwan. Gusti Allah Rama kita lan Gusti Yésus Kristus maringana sih-rahmat lan katentreman marang kowé kabèh. Saben aku kèlingan kowé, aku saos sukur marang Gusti Allah. Saben-saben aku ndedonga kanggo kowé kabèh. Enggonku ndedonga klawan bungah, merga aku kèlingan enggonmu mbiyantu aku nalika aku nindakaké ayahaning Injil, wiwit-wiwitan nganti tekan sepréné. Mulané aku yakin temenan, yèn Gusti Allah sing wis miwiti penggawé becik iki ana ing kowé, iya bakal nglajengaké pakaryané mau nganti sarampungé, yakuwi tekan Dina rawuhé Sang Kristus. Kowé selawasé ana ing atiku! Lan pangrasaku sing mengkono mau iya wis samesthiné. Sebab kowé wis mèlu ngrasakaké sih-rahmat sing kaparingaké déning Gusti Allah marang aku, dadia saiki sajroné aku dikunjara, dadia dhèk biyèn, nalika aku isih bébas enggonku mbélani lan ngugemi Injil. Gusti Allah sing neksèni, yèn aku ora goroh; kangen lan tresnaku marang kowé kabèh iki asalé saka Sang Kristus Yésus piyambak. Pandongaku marang Komisi Liturgika GKJ Kabluk Semarang -- 4
kowé iki, supaya katresnanmu saya mundhak gedhé, dikanthènana kawruh sing bener lan panimbang sing patitis. Supaya kowé bisa milih endi sing becik dhéwé, temah ing Dinané Sang Kristus rawuh ngadili sakèhing manungsa, kowé padha slamet, ketemu resik lan tanpa cacad. Uripmu bakal kapenuhan ing penggawé- penggawé sing utama, sing tumindaké mung krana sih-rahmaté Sang Kristus piyambak, kagem kamulyan lan kaluhurané Gusti Allah. Para sedulur! Padha ngertia, yèn prekara-prekara sing wis dakalami kuwi malah njalari Injil saya sumebar. Para prejurit sing njaga kraton lan wong kabèh sing ana ing kéné padha ngerti yèn enggonku dikunjara iki merga aku dadi abdiné Sang Kristus. Lan iya merga enggonku dikunjara iki, akèh sedulur sing saya kuwat precayané marang Gusti, nganti dadi saya kendel enggoné martakaké Injil, tanpa rasa wedi. Pancèn ana sedulur sawetara sing enggoné mulangaké bab Sang Kristus merga duwé rasa mèri, utawa merga dhemen padu, nanging sedulur-sedulur liyané padha mulangaké klawan éklasing ati. Kegawa saka rasa tresnané marang Sang Kristus lan aku, sebab padha ngerti yèn sing ngutus aku mbélani Injil kuwi Gusti Allah piyambak. Wong-wong liyané enggoné ngabaraké Injil ora klawan ati sing éklas, nanging merga mburu kepentingané dhéwé. Pengirané srana mengkono kuwi bisa njalari saya aboting kasangsaranku ana ing kunjara. Nanging ora dadi apa! Aku seneng waé, sebab Sang Kristus tetep dikabaraké, senajan alesané embuh ala, embuh becik. Aku bakal tetep bungah, sebab aku ngerti yèn aku bakal kaluwaran, merga pandongamu lan merga pitulungané Rohé Gusti Yésus Kristus. Sing daksesuwun lan dakudi yakuwi supaya aja nganti gagal enggonku nglakoni kuwajibanku. Malah semangsa-mangsa, luwih-luwih saiki, aku kaparingana kekendelan, supaya aku bisa ngluhuraké Sang Kristus ana ing badanku, dadia aku urip utawa mati. Sebab urip kuwi kanggoné aku, kagem Sang Kristus, déné yèn mati kuwi dakanggep kabegjan. Mekaten pangandikanipun Gusti! U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 14 : 25-33 Nalika ana wong akèh padha gumrudug ndhèrèkaké tindaké Gusti Yésus, Panjenengané minger sarta ngandika: "Sing sapa arep dadi murid-Ku, kudu gelem kélangan bapakné, ibuné, bojoné, anak-anaké, sedulur-seduluré lanang lan wadon, malah iya kudu kélangan awaké dhéwé. Sing sapa ora manggul salibé dhéwé lan ngetutaké Aku, ora bisa dadi murid-Ku. Yèn ing antaramu ana wong ngrancang arep ngedegaké menara, wong kuwi luwih dhisik kudu ngétung, pira bakal ragadé menara mau, supaya ngerti dhuwité cukup apa ora kanggo ngragadi sarampungé. Yèn ora mengkono, wong mau sawisé gawé pondhasi, jebul ora bisa ngrampungaké menarané. Temahan saben wong sing weruh, bakal padha nggeguyu wong mau, sarta muni: 'Wong kuwi bisa wiwit mbangun, nanging ora bisa ngrampungaké.' Yèn ana ratu sing duwé prejurit saleksa arep perang merga Komisi Liturgika GKJ Kabluk Semarang -- 5
dilurug ratu liyané sing duwé prejurit rong leksa, apa ratu sing kasebut dhisik mau ora arep mikir-mikir, apa wadyabalané cukup kanggo nglawan mungsuhé? Yèn cetha ora kuwat, ratu mau kudu ngutus utusan methukaké ratu sing nglurug, nyuwun pirsa sarat-saraté bedhamèn, mumpung mungsuh mau durung tekan kono." Gusti Yésus nuli mungkasi pangandikané mengkéné: "Semono uga wong bisa dadi murid-Ku, mung yèn gelem kélangan sabarang-darbèké." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "MANGGUL SALIB, NDHÈRÈK GUSTI" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya manggul salib lan ndhèrèk Gusti ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Roma 12:1 makaten: "Sarèhné semono gedhéning sih-rahmaté Gusti Allah marang kita, para sedulur, mulané kowé padha nyaosna badanmu dadi kurban sing urip kagem Gusti Allah, kanggo ngladosi pakaryané, kang gawé renaning penggalihé. Ya sing kaya mengkono kuwi patrapé enggonmu ngibadah." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Komisi Liturgika GKJ Kabluk Semarang -- 6
Pasamuwan ngidungaken KPJ 183. SAOSNA BADANMU Saosna badanmu minangka korban kang urip lan suci konjuk mring Pangéran; yéku pangibadahmu tulus satuhu, wit kersaning Allah anèng uripmu. (bokor pisungsung kaaturaken majeng) Aywa madha rupa kalayan jagad. Salina budimu karana sih-rahmat, murih bisa nitèni karsèng Makwasa; salir kang prayoga miwah sampurna. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 452. TÉKADING MANAH KAWULA Tékading manah kawula tansah ndhèrèk mring Gusti, yéku Panutan sanyata, nggih Panebus sejati. Komisi Liturgika GKJ Kabluk Semarang -- 7
Margining salib ingambah, mbangun turut mring Allah. Mbabarken tresna sejati, mrih jagad tentrem basuki. Sanadyan rumpil marginya, nging Gusti tansah nganthi. Nadyan ribed lan sangsara, kula tegen nglampahi. Margining salib ingambah, mbangun turut mring Allah. Mbabarken tresna sejati, mrih jagad tentrem basuki. Komisi Liturgika GKJ Kabluk Semarang -- 8